text: Se de vilde billeder: Dronefører meldt til politiet
  04 marts 2017 kl. 14.18
  En drone fløj tæt på biler. Nu er føreren meldt til politiet.
  Professionelle droneførere er rasende, efter at en kollega har lagt en video op i Facebookgruppen "Multirotor Danmark", hvor han overtræder flere regler. Han flyver med få meters afstand til bilerne over landevejen mellem Vejle og Fredericia  og er dermed til fare for trafikanterne.
  På Facebook bliver flyvningen kaldt idiotisk, hjernedød og uansvarlig, og fotograf Rasmus Degnbol har meldt droneføreren til Sydøstjyllands Politi.
  Han siger til TV SYD, at han som professionel droneoperatør  virkelig har mærket en holdningsændring hos de folk, han har mødt med droner de senere år.
  - Det mener jeg, vi som branche også selv har et ansvar for at rense ud i, siger Rasmus Degnbol, som begrundelse for, at han nu har meldt føreren til politiet.
  Rasmus Degnbol, fotograf: " Jeg mener, vi som branche selv har et ansvar for at rense ud i det her"
  Droneføreren er Morten Hovgaard Rasmussen fra Fredericia. Han siger i dag til TV SYD, at dette slet ikke skulle have været sket.
  Morten Hovgaard Rasmussen, dronefører, Fredericia: "Jeg kan udmærket godt se, det var forkert, for ja.. det kunne ha' gået galt. Men gudskelov at det ikke gjorde det"
  - Jeg kan udmærket godt se, det var forkert, for ja.. det kunne ha' gået galt. Men gudskelov at det ikke gjorde det.Når jeg nu kigger tilbage og tænker over den knap så smarte handling, jamen så skal jeg da også lige synke en ekstra gang.
  Hvorfor er det egentligt, at man ikke må flyve frit som man vil med sin drone? Få svar på det spørgsmål i klippet her med Michael Dela, som er kontorchef i Center for Luftfart i Trafikstyrelsen.
  
  
  